பெங்களூர் மன்றம்

பெங்களூர் மன்றம் (Bangalore Club), என்பது கருநாடகாவின் பெங்களூரில் அமைந்துள்ள நகரத்தின் மிகப் பழமையான மன்றம் ஆகும். 1868 இல் நிறுவப்பட்ட இதன் முந்தைய உறுப்பினர்களில் மைசூர் மகாராஜா மற்றும் வின்ஸ்டன் சர்ச்சில் ஆகியோர் அடங்குவர். மன்றத்தின் பிரதான கட்டிடத்தில் காட்சிக்கு வைக்கப்பட்டுள்ள ஒரு கணக்குப்புத்தகத்தில், மன்றததால் தள்ளுபடி செய்யப்பட்ட "மீட்க முடியாத கடன்களின்" பட்டியலைக் கொண்ட ஒரு பக்கம் திறந்துள்ளது. இவற்றில் ஒன்று, வின்ஸ்டன் சர்ச்சில் செலுத்த வேண்டிய ரூ. 13 ஆகும். தற்போது புதிய நிரந்தர உறுப்பினர்களுக்கான சேர்க்கை நிறுத்தப்பட்டுள்ளது. ஆனால் கடைசியாகத் திறக்கப்பட்டபோது, ​​30 ஆண்டுகளுக்கும் மேலான காத்திருப்புப் பட்டியல் இருந்தது. இந்த மன்றம் 11 ஏக்கர் பரப்பளவில் ரிச்மண்ட் சர்க்கிள் அருகே கரியப்பா சாலையில் அமைந்துள்ளது. வரலாறு பிரித்தானிய பேரரசின் அதிகாரிகளுக்காக 1868 ஆம் ஆண்டில் பெங்களூரு ஒருங்கிணைந்த சேவைகள் மையம் என்ற பெயரில் இந்த மன்றம் நிறுவப்பட்டது. 1915 ஆம் ஆண்டில், இந்திய அதிகாரிகளுக்கும் உறுப்பினர் சேர்க்கை திறக்கப்பட்டது. 1946 ஆம் ஆண்டில் பொதுமக்களுக்கான உறுப்பினர் சேர்க்கை திறக்கப்பட்டு, மன்றமானது பெங்களூரு மன்றம் என மறுபெயரிடப்பட்டது. 2018 ஆம் ஆண்டில், மன்றம் தனது 150 ஆண்டு கால இருப்பைக் கொண்டாடியது. வசதிகள் இந்த மன்றத்தில் வரையறுக்கப்பட்ட எண்ணிக்கையிலான உணவகங்கள், மதுக்கூடங்கள், நூலகங்கள் மற்றும் இறகுப்பந்தாட்டம், சுவர்ப்பந்து, கோல்மேசை ஆட்டம், மேசைப்பந்தாட்டம், நீச்சல் குளங்கள், வாிப்பந்தாட்ட மைதானங்கள்,உடற்பயிற்சிக் கூடம் போன்ற விளையாட்டு வசதிகள் உள்ளன. மேலும் இது காலனித்துவ பாணியில் கட்டப்பட்டுள்ளது. இவற்றுடன், இதன் உறுப்பினர்களின் வசதிக்காக, மன்ற உறுப்பினர்களுக்கு மட்டுமே திறந்திருக்கும் சில கடைகளும் இதில் உள்ளன. இந்தக் மன்றத்தில் பல விதிமுறைகளும் கட்டுப்பாடுகளும் உள்ளன. இவை காலனித்துவத்தின் தாக்கமாக இருக்கலாம். ஆனால் சமீபகாலமாக, அவற்றைச் சரிசெய்ய ஒரு தீவிர முயற்சி மேற்கொள்ளப்பட்டு வருகிறது. உறுப்பினர்கள் இந்தியா மற்றும் உலகின் பல பகுதிகளில் உள்ள மற்ற இணைக்கப்பட்ட மன்றங்களுக்கும் செல்லலாம். இந்தக் மன்றத்தில் பல இடங்களில் கடுமையான உடைக் கட்டுப்பாடுகள் உள்ளன, அவை எல்லா நேரங்களிலும் மன்றத்தின் பாரம்பரியத்தை நிலைநிறுத்துகின்றன. மேலும் காண்க இந்தியாவின் ஆடவர் மன்றங்களின் பட்டியல் வெளிப்புற இணைப்புகள் அதிகாரப்பூர்வ இணையதளம் மேற்கோள்கள்